**LĪGUMS Nr.\_\_\_\_\_\_\_\_\_\_\_\_\_\_\_\_/20\_\_\_\_**

**par zobārstniecības pakalpojumu sniegšanu un apmaksu**

\_\_\_\_\_\_\_\_, 20\_\_.gada \_\_\_.\_\_\_\_\_\_\_\_

**Nacionālais veselības dienests** (turpmāk – DIENESTS), kuru saskaņā ar Līgumpartneru departamenta reglamentu pārstāv \_\_\_\_\_\_\_\_\_ nodaļas vadītājs (-a) \_\_\_\_\_\_\_\_\_\_\_\_\_, no vienas puses un

\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_** (turpmāk – IZPILDĪTĀJS), kuru saskaņā ar \_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_ , no otras puses,

katrs atsevišķi - Līdzējs, abi kopā - Līdzēji, noslēdz šo līgumu (turpmāk – Līgums) par sekojošo:

**1. LĪGUMA PRIEKŠMETS**

1.1. IZPILDĪTĀJS apņemas Līguma darbības laikā sniegt valsts apmaksātos zobārstniecības pakalpojumus personām, kurām saskaņā ar Latvijas Republikai saistošajiem normatīvajiem aktiem un starptautiskajiem līgumiem ir tiesības saņemt no valsts budžeta apmaksātus veselības aprūpes pakalpojumus, ja līgumā nav konkretizēts pacientu loks.

1.2. DIENESTS apņemas veikt samaksu par Līguma ietvaros sniegtajiem pakalpojumiem saskaņā ar normatīvajiem aktiem, DIENESTA apstiprināto un tīmekļvietnē [www.vmnvd.gov.lv](http://www.vmnvd.gov.lv) publicēto dokumentu “Manipulāciju saraksts” (turpmāk - manipulāciju saraksts), Līguma 1.pielikumā noteiktajiem zobārstniecības pakalpojumu apmaksas noteikumiem, kā arī ievērojot Līguma 7.1.1. apakšpunktā noteikto DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” apakšsadaļā “Līgumi un to pielikumi”, “Zobārstniecības pakalpojumu līguma paraugs” pieejamo norēķinu kārtību.

1.3. IZPILDĪTĀJS Līguma ietvaros saņemto finansējumu izlieto vienīgi atbilstoši tam noteiktajam mērķim un kārtībai.

**2. LĪGUMA IZPILDES KĀRTĪBA**

2.1. DIENESTS 30 darba dienu laikā pēc likuma par valsts budžetu kārtējam gadam izsludināšanas nosūta informāciju par finansējuma apjomu zobārstniecības pakalpojumu apmaksai (turpmāk – finanšu paziņojums) elektroniska dokumenta veidā, kas parakstīts ar drošu elektronisko parakstu un satur laika zīmogu, uz IZPILDĪTĀJA oficiālo elektronisko adresi.

2.2. IZPILDĪTĀJS:

2.2.1. nodrošina personu slimību profilaksi, izmeklēšanu un ārstēšanu atbilstoši saslimšanai un normatīvajiem aktiem, rūpējoties par saslimšanas nepieļaušanu vaipersonas iespējami ātrāku izveseļošanos;

2.2.2. nodrošina vienlīdzīgu attieksmi pakalpojumu pieejamībā un pakalpojumu sniegšanā visām personām, kurām ir tiesības saņemt valsts apmaksātos zobārstniecības pakalpojumus;

2.2.3. veido vienotu rindu neatkarīgi no tā, vai persona saņem valsts apmaksājamos vai maksas veselības aprūpes pakalpojumus;

2.2.4. plāno veselības aprūpes pakalpojumu sniegšanas nodrošinājumu atbilstoši Līguma finanšu paziņojumā norādītajam zobārstniecības pakalpojumu finansējuma sadalījumam pa mēnešiem;

2.2.5. paredz vienlīdzīgu un proporcionālu pieņemšanas laiku valsts apmaksāto pakalpojumu sniegšanai un maksas pakalpojumu sniegšanai;

2.2.6. ievēro šādu rindu veidošanas kārtību, ja Līgumā noteikto zobārstniecības pakalpojuma sniegšanu personai nav iespējams nodrošināt uzreiz:

2.2.6.1. informē personu par iespēju saņemt valsts apmaksātu zobārstniecības pakalpojumu, nodrošina personai iespēju pierakstīties rindā uz priekšu neatkarīgi no pieraksta brīža;

2.2.6.2. individuāli informē personu par gadījumu, ja pieraksts tiek atcelts;

2.2.6.3. ja rinda šajā Līgumā noteiktajiem pakalpojumiem ir garāka par 20 (divdesmit) darba dienām, iesniedz DIENESTAM Līguma 7.4.3.punktā norādīto pārskatu;

2.2.6.4. ja IZPILDĪTĀJS nodrošina vismaz 5 (piecu) zobārstniecības kabinetu (darba vietu) darbību un tam nav iespējams nodrošināt personas pierakstu vismaz 6 (sešu) mēnešu periodā, tas atsevišķi elektroniski vai telefoniski informē personu par tuvāko iespējamo veselības aprūpes pakalpojuma saņemšanas datumu un laiku;

2.2.6.5 ja persona ir Černobiļas atomelektrostacijas avārijas seku likvidācijā cietusī persona, zobārstniecības pacienta ambulatorajā kartē fiksē attiecīgā personas statusu apliecinošā dokumenta numuru un izdošanas datumu;

2.2.7. pie ieejas IZPILDĪTĀJA telpās izvieto norādi ar IZPILDĪTĀJA ārstniecības iestādes nosaukumu un darba laiku;

2.2.8. IZPILDĪTĀJA telpās publiski pieejamā vietā un IZPILDĪTĀJA tīmekļvietnē izvieto pacientiem saprotamu informāciju par ārstniecības personu pieņemšanas laiku, valsts apmaksājamajiem zobārstniecības pakalpojumiem, kurus IZPILDĪTĀJS nodrošina (zobu higiēna, zobu ārstēšana, protezēšana, ortodontija), informāciju par zobārstniecības iestādēm, kas sniedz akūtās zobārstniecības pakalpojumus brīvdienās (izmantojot Dienesta tīmekļvietnē <https://www.vmnvd.gov.lv/lv> sadaļā “Iedzīvotājiem” apakšsadaļā “Valsts apmaksātie veselības aprūpes pakalpojumi” “Zobārstniecības palīdzība” <https://www.vmnvd.gov.lv/lv/zobarstniecibas-palidziba> pieejamo sarakstu), informāciju par vides pieejamības nodrošināšanu personām ar funkcionāliem traucējumiem, kā arī citu DIENESTA sagatavotu informāciju, ja tāda ir IZPILDĪTĀJA rīcībā;

2.2.9. IZPILDĪTĀJS nodrošina, lai IZPILDĪTĀJA nodarbināts zobārsts vai zobu higiēnists, kurš saņēmis kompensāciju ESF projekta “Ārstniecības un ārstniecības atbalsta personu pieejamības uzlabošana ārpus Rīgas” Nr. 9.2.5.0/17/I/001 ietvaros, izstrādā pilna laika ekvivalentu zobārstniecībā - 800 apmeklējumus gadā, sniedzot valsts apmaksātos zobārstniecības pakalpojumus personām, kurām saskaņā ar Latvijas Republikai saistošajiem normatīvajiem aktiem un starptautiskajiem līgumiem ir tiesības saņemt no valsts budžeta apmaksātus veselības aprūpes pakalpojumus.

2.3. Noslēdzot Līgumu, IZPILDĪTĀJS iesniedz DIENESTAM aizpildītu Līguma 2.pielikumu un izmaiņu gadījumā ne biežāk kā vienu reizi mēnesī līdz nākamā mēneša 5.datumam uz DIENESTA oficiālās elektroniskās adreses attiecīgās teritoriālās nodaļas apakšadresi nosūta aktualizētu Līguma 2.pielikumu. Līguma 2.pielikuma izmaiņu gadījumā Līguma grozījumi netiek gatavoti.

2.4. IZPILDĪTĀJAM nav tiesību pieņemt papildus maksājumus un pieprasīt no pacientiem, pacientu darba devējiem un apdrošinātājiem samaksu par valsts apmaksātajiem veselības aprūpes pakalpojumiem, kas sniegti Līguma ietvaros.

2.5.Ja IZPILDĪTĀJA izmaksas tā sniegtajiem veselības aprūpes pakalpojumiem pārsniedz normatīvajos aktos vai manipulāciju sarakstā norādītos pakalpojumu tarifus, IZPILDĪTĀJS ir tiesīgs DIENESTAM iesniegt iesniegumu par tarifu pārrēķināšanu vai jaunu tarifu aprēķināšanu, ievērojot informāciju, kas pieejama DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā „Profesionāļiem”.

**3. PAKALPOJUMU SAŅĒMĒJI**

3.1. IZPILDĪTĀJS sniedz zobārstniecības pakalpojumus bērniem līdz 18 gadiem, iedzimtu sejas-žokļu šķeltņu gadījumos personām vecumā līdz 22 gadiem, Černobiļas atomelektrostacijas avārijas seku likvidēšanas dalībniekiem Dienesta tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” apakšsadaļā “Līgumu dokumenti” esošajā dokumentā „Pakalpojumu saņēmēju reģistrs” noteiktajā kārtībā, ja līgumā nav konkretizēts pacientu loks.

3.2. No normatīvajiem aktiem un starptautiskajiem līgumiem izrietošās personas tiesības uz valsts apmaksātu veselības aprūpes pakalpojumu apliecina attiecīgie personas uzrādītie dokumenti. Pirms veselības aprūpes pakalpojuma sniegšanas IZPILDĪTĀJS pārbauda personas reģistrāciju Vadības informācijas sistēmas pakalpojumu saņēmēju reģistrā. Gadījumā, ja ir neskaidrības attiecībā uz personas tiesībām saņemt valsts apmaksātos veselības aprūpes pakalpojumus, IZPILDĪTĀJAM ir pienākums sazināties ar DIENESTU.

3.3. IZPILDĪTĀJS prioritāri sniedz veselības aprūpes pakalpojumus pacientiem neatliekamos un akūtos gadījumos ievērojot Latvijas Zobārstu asociācijas tīmekļvietnē <https://www.lza-zobi.lv/> sadaļā “Profesionāļu zona” apakšsadaļā “Neatliekamā un akūtā palīdzība” <https://www.lza-zobi.lv/lv/profesionalu-zona/neatliekama-un-akuta-palidziba> norādīto kārtību.

**4. INFORMĀCIJAS APMAIŅA STARP LĪDZĒJIEM**

4.1. DIENESTA pienākums ir nosūtīt IZPILDĪTĀJAM paredzēto elektronisko informāciju Līguma 10.2.punktā norādīto elektroniskā pasta adresi;

4.2. IZPILDĪTĀJA pienākums ir 14 (četrpadsmit) kalendāro dienu laikā rakstveidā paziņot DIENESTAM par IZPILDĪTĀJA juridiskā statusa, rekvizītu – juridiskās adreses, atrašanās vietas, banku kontu vai amatpersonu maiņu.

4.3. IZPILDĪTĀJAM, izmantojot veselības aprūpes pakalpojumu apmaksas norēķinu sistēmu „Vadības informācijas sistēma” (turpmāk – Vadības informācijas sistēma), saskaņā ar Līguma 7.1.punktā noteikto ir jāievēro Dienesta tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” apakšsadaļā “Līgumu paraugi”, “Zobārstniecības pakalpojumu līguma paraugs” publicētā dokumentā “[Informācijas](http://www.vmnvd.gov.lv/lv/ligumpartneriem/1254-vadibas-informacijas-sistema/1256-klasifikatori) apmaiņas kārtība” noteiktā kārtība.,

4.4. Visu elektronisko informāciju Līguma ietvaros IZPILDĪTĀJS DIENESTAM nosūta no Līguma 10.2.punktā minētās elektroniskā pasta adreses uz Līguma 10.1.punktā minēto elektroniskā pasta adresi.

**5. LĪGUMA UZRAUDZĪBAS KĀRTĪBA**

5.1. *svītrots*

5.2. IZPILDĪTĀJAM ir pienākums pēc DIENESTA pieprasījuma nekavējoties sniegt informāciju un uzrādīt visu dokumentāciju, kas saistīta ar Līgumā iekļauto veselības aprūpes pakalpojumu sniegšanu, medicīnisko, uzskaites, finanšu dokumentāciju un citu Līguma un tā pielikumos noteikto dokumentāciju.

5.3. *svītrots*

5.4. *svītrots*

5.5. Atbildība par Līguma izpildi un līgumsodu un ieturējumu piemērošanas kārtība ir noteikta Līguma 3. pielikumā.

**6. LĪGUMA SPĒKĀ ESAMĪBA, GROZĪŠANAS UN IZBEIGŠANAS KĀRTĪBA**

6.1. Līgums stājas spēkā ar tā parakstīšanas dienu, ir spēkā līdz Līdzēju saistību pilnīgai izpildei vai izbeigšanai pirms termiņa un attiecas uz laika periodu no 2022.gada 1.janvāra līdz 2024.gada 31.decembrim.

6.2. Līgums var tikt grozīts, papildināts vai izbeigts pirms termiņa, Līdzējiem rakstveidā par to vienojoties.

6.3. IZPILDĪTĀJS var vienpusēji izbeigt Līgumu pirms termiņa, rakstveidā brīdinot par to DIENESTU ne mazāk kā 1 mēnesi iepriekš.

6.4. DIENESTS var vienpusēji izbeigt Līgumu pirms termiņa pilnībā vai daļā attiecībā uz veselības aprūpes pakalpojuma veidu vai konkrētu ārstniecības personu šādos gadījumos:

6.4.1. ja IZPILDĪTĀJS ilgāk par mēnesi no piedāvājuma izteikšanas dienas neparaksta DIENESTA piedāvātos Līguma grozījumus vai jaunu līgumu par veselības aprūpes pakalpojumu sniegšanu un apmaksu;

6.4.2. veselības aprūpes pakalpojumu sniedzējs nepilda Līguma noteikumus vai neizpilda tos pilnīgi un laikus, vai pārkāpj normatīvo aktu prasības;

6.4.3. pret IZPILDĪTĀJU ir uzsākts vai pabeigts maksātnespējas process, vai ir uzsākts veselības aprūpes pakalpojumu sniedzēja likvidācijas process, vai ir apturēta veselības aprūpes pakalpojumu sniedzēja saimnieciskā darbība;

6.4.4. IZPILDĪTĀJS nav reģistrēts Ārstniecības iestāžu reģistrā;

6.4.5. IZPILDĪTĀJS neatbilst obligātajām prasībām, kas ārstniecības iestādēm un to struktūrvienībām noteiktas normatīvajos aktos vai tam ir zudušas vai ierobežotas tiesības sniegt veselības aprūpes pakalpojumus;

6.4.6. IZPILDĪTĀJAM nav pakalpojumu sniegšanai nepieciešamais ārstniecības personāls un, ja nepieciešams, ārstniecības atbalsta personāls;

6.4.7. IZPILDĪTĀJS tiesības sniegt valsts apmaksātos veselības aprūpes pakalpojumus nodod citai ārstniecības iestādei;

6.4.8. ja starp Līdzējiem nav noslēgts, ir zaudējis spēku vai netiek izpildīts līgums par vienotās veselības nozares elektroniskās informācijas sistēmas izmantošanu;

6.4.9. IZLPILDĪTĀJS nenodrošina pilnīgu, precīzu un savlaicīgu informācijas apmaiņu Vadības informācijas sistēmā;

6.4.10. pēdējo triju gadu laikā IZPILDĪTĀJAM konstatēti pārkāpumi, par ko pieņemti un spēkā stājušies trīs Dienesta lēmumi (izņemot lēmumus vai to daļas, kuros IZPILDĪTĀJAM izteikts brīdinājums) vai pārbaudes akti, kuri pieņemti šī Līguma 3.pielikumā noteiktajā kārtībā.

6.4.11. no Veselības inspekcijas saņemta informācija par būtiskiem veselības aprūpes kvalitātes pārkāpumiem;

6.4.12. šajā Līgumā neparedzētos gadījumos, brīdinot IZPILDĪTĀJU trīs mēnešus iepriekš.

6.5. Izbeidzot Līgumu pirms termiņa, DIENESTS neuzņemas saistības, kas pārsniedz Līguma nosacījumus attiecīgajam Līguma spēkā esamības periodam.

6.6. Ja uz Līguma spēkā stāšanās brīdi ir spēkā cits starp Līdzējiem noslēgts līgums par zobārstniecības pakalpojumu sniegšanu un apmaksu, tad tas zaudē spēku ar Līguma spēkā stāšanās brīdi un DIENESTS apņemas veikt visus norēķinus saskaņā ar izbeigto līgumu, pamatojoties uz tā noteikumiem.

**7. LĪGUMA IZPILDĒ LIETOJAMIE DOKUMENTI**

7.1. IZPILDĪTĀJAM Līguma izpildē, tajā skaitā – dokumentu, pārskatu sagatavošanā un nosūtīšanā, obligāti jāievēro šāda DIENESTA sagatavotā informācija, kas ir pieejama DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļas „Profesionāļiem” apakšsadaļā “Līgumi un to pielikumi”, “Zobārstniecības pakalpojumu līguma paraugs”:

7.1.1. Līguma izpildes organizatoriskie dokumenti;

7.1.2. informācijas uzskaitei saistošie dokumenti;

7.1.3. dokumenti, kas attiecas uz Eiropas Savienības dalībvalstu, Eiropas Ekonomikas zonas valstu, Šveices Konfederācijas pilsoņiem un Apvienotās Karalistes pilsoņiem;

7.1.4. dokumenti, kas attiecas uz Covid-19 infekciju;

7.1.5. citiem veselības aprūpes pakalpojumiem saistošie dokumenti;

7.2. DIENESTS **Līguma 7.1. punktā minētai** informācijai pievieno norādi par tās spēkā stāšanos un piemērošanu, kā arī ir tiesīgs šo informāciju vienpersoniski grozīt un papildināt.

7.3. Informāciju par Līguma 7.1.punktā minētās informācijas ievietošanu Dienesta tīmekļvietnē [www.vmnvd.gov.lv](http://www.vmnvd.gov.lv) sadaļas „Profesionāļiem” apakšsadaļā „Līgumi un to pielikumi”, “Zobārstniecības pakalpojumu līguma paraugs” DIENESTS nosūta uz Līguma 10.2.punktā norādīto elektroniskā pasta adresi. IZPILDĪTĀJA pienākums ir katru dienu iepazīties ar DIENESTA sagatavoto informāciju, kas nosūtīta uz Līguma 10.2.punktā norādīto elektroniskā pasta adresi. un nodot atbildīgajām personām, kā arī katru nedēļu iepazīties ar DIENESTA tīmekļvietnē ievietoto informāciju un dokumentu grozījumiem.

7.4. IZPILDĪTĀJS noteiktajos termiņos atbilstoši Līguma noteikumiem aizpilda un iesniedz DIENESTĀ šādus pārskatus, kuru veidlapas ir pieejamas DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļas „Profesionāļiem” apakšsadaļā „Līgumi un to pielikumi”, “Zobārstniecības pakalpojumu līguma paraugs”:

7.4.1. **pārskatu par nodarbināto un slodžu skaitu ārstniecības iestādē –** vienu reizi gadā līdz 1.martam par iepriekšējo gadu, nosūtot pārskatu uz Līguma 10.1.punktā norādīto elektroniskā pasta adresi;

7.4.2. **pārskatu par budžeta līdzekļu izlietojumu ārsta praksē** vai **pārskatu par budžeta līdzekļu izlietojumu ārstniecības iestādē** līdz kārtējā gada 31.maijam par iepriekšējā pārskata rezultātiem, ievērojot Līguma 5.pielikumā noteikto un nosūtot pārskatu uz Līguma 10.1.punktā norādīto elektroniskā pasta adresi;

7.4.3. **pārskatu par rindas garumu valsts apmaksātu plānveida zobārstniecības pakalpojumu saņemšanai** – vienu reizi mēnesī līdz 10.datumam par iepriekšējo mēnesi, nosūtot pārskatu uz Līguma 10.1.punktā norādīto elektroniskā pasta adresi;

**8. CITI NOTEIKUMI**

8.1. Līdzēji apņemas ar Līguma izpildi saistītos strīdus risināt sarunu ceļā. Strīdus, kuros nav panākta vienošanās, Līdzēji risina tiesā.

8.2. Līdzēji tiek atbrīvoti no atbildības pilnībā vai daļēji par Līguma saistību neizpildi, ja to izraisījuši nepārvaramas varas apstākļi, kas radušies pēc Līguma noslēgšanas un kurus nav bijis iespējams paredzēt, izvairīties vai novērst, ievērojot vislielāko rūpību.

8.3. Līgums atbilst Eiropas Komisijas 2011.gada 20.decembra lēmumam 2012/21/ES „Par līguma par Eiropas Savienības darbību” 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.

8.4. Visi Līguma 9.punktā norādītie pielikumi un 7.sadaļā uzskaitītie dokumenti ir Līguma neatņemama sastāvdaļa.

8.5. Līgums sagatavots uz 6 (sešām) lapām (neskaitot pielikumus), divos vienlīdz tiesiskos eksemplāros, no kuriem viens atrodas DIENESTĀ, bet otrs – pie IZPILDĪTĀJA.

**9. LĪGUMA PIELIKUMI**

9.1. Līguma *1.pielikums* - Zobārstniecības pakalpojumu apmaksas noteikumi;

9.2. Līguma *2.pielikums* - Ārstniecības personu saraksts un darba grafiks;

9.3. Līguma *3.pielikums* - Atbildība par līguma izpildi;

9.4. Līguma *4.pielikums –* Akūtās zobārstniecības pakalpojumu nodrošināšana brīvdienās;

9.5. Līgums *5.pielikums -* Par metodikas par Eiropas Komisijas 2011. gada 20.decembra lēmuma Nr. 2012/21/ES noteikto prasību ievērošanu un kontroli

**10. LĪDZĒJU REKVIZĪTI**

|  |  |
| --- | --- |
| 10.1. **DIENESTS** | 10.2. **IZPILDĪTĀJS** |
| jur. adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | jur. adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_ | norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_ |
| kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_ | e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_